న్యూఢిల్లీ: బంగారంపై భారతీయులకు ఉన్న మోజు ఏపాటిదో  మరోమారు నిరూపితమైంది. ఈ ఏడాది ఏప్రిల్-ఆగస్టు మధ్య బంగారం దిగుమతులు ఏకంగా మూడింతలు పెరిగి 15.24 బిలియన్ డాలర్లకు చేరుకున్నాయి. గత ఆర్థిక సంవత్సరం ఇదే సమయంలో బంగారం దిగుమతులు 5.08 బిలియన్ డాలర్లు మాత్రమే ఉండగా ఈసారి అవి ఏకంగా మూడింతలు పెరగడం గమనార్హం. దిగుమతులు పెరగడం వల్ల కరెంటు ఖాతా లోటు పెరిగే అవకాశం ఉందని నిపుణులు ఆందోళన చెందుతున్నారు. ఇక వచ్చేది పండుగ సీజన్ కావడంతో దిగుమతులు మరింత పెరిగే అవకాశం ఉందని చెబుతున్నారు. గతేడాది ఆగస్టులో 1.11 బిలియన్ డాలర్లుగా ఉన్న పసిడి దిగుమతులు ఈ ఆగస్టులో 1.88 బిలియన్ డాలర్లకు చేరుకున్నాయి. ప్రస్తుతం బంగారం దిగుమతులపై పదిశాతం దిగుమతి సుంకాన్ని వసూలు చేస్తున్నారు.
newdhilly: bangaarampai bhaaratheeyulaku unna moju epatido  maromaru niroopitamaindi. ee edaadi epril-aagastu madhya bangaram digumatulu ekamgaa moodintalu perigi 15.24 billian daalarlaku cherukunnayi. gatha aardhika samvatsaram ide samayamlo bangaram digumatulu 5.08 billian daalarlu matrame undagaa eesaari avi ekamgaa moodintalu peragadam gamanarham. digumatulu peragadam valla karentu khata lotu perige avakaasam undani nipunulu aandolana chendutunnaru. ika vachedi panduga seasen kaavadamtho digumatulu marinta perige avakaasam undani chebutunnaru. gatedadi aagastulo 1.11 billian dalarluga unna pasidi digumatulu ee aagastulo 1.88 billian daalarlaku cherukunnayi. prastutam bangaram digumatulapai padisaatam digumati sunkaanni vasulu chestunnaru.